भारत बंद के आह्वान पर कांग्रेस ने कहा है कि उच्च जातियों को शांतिपूर्ण ढंग से अपनी नाराजगी जाहिर करने का पूरा हक है। पार्टीे प्रवक्ता अभिषेक मनु सिंघवी ने कहा कि देश में लोगों में बेचैनी है और यह सिर्फ उच्च जातियों तक ही सीमित नहीं है। केंद्र सरकार के खिलाफ देश में हर समाज के लोगों में आक्रोश और चिंता है। देश में अर्थव्यवस्था चरमराई हुई है, रुपया डूब रहा है, भयंकर बेरोजगारी है। नोटबंदी और दोषपूर्ण जीएसटी से व्यापारी, उद्योग सभी परेशान हैं। इसके लिए केंद्र की मोदी सरकार जिम्मेदार है। उसे लोगों की चिंताओं और परेशानियों का जवाब देना चाहिए।